CELEX: 52019DP0094
Language: sk
Date: 2019-12-17 00:00:00
Title: Rozhodnutie Európskeho parlamentu zo 17. decembra 2019 o odporúčaní Rady o vymenovaní člena Výkonnej rady Európskej centrálnej banky (13651/2019 – C9-0173/2019 – 2019/0818(NLE))

29.6.2021   
            
            
               SK
            
            
               Úradný vestník Európskej únie
            
            
               C 255/101
            
         
      P9_TA(2019)0094
      Vymenovanie člena Výkonnej rady Európskej centrálnej banky
      Rozhodnutie Európskeho parlamentu zo 17. decembra 2019 o odporúčaní Rady o vymenovaní člena Výkonnej rady Európskej centrálnej banky (13651/2019 – C9-0173/2019 – 2019/0818(NLE))
      (Konzultácia)
      (2021/C 255/25)
      
         Európsky parlament,
      
      
                  —
               
               
                  so zreteľom na odporúčanie Rady z 8. novembra 2019 (13651/2019) (1),
               
            
                  —
               
               
                  so zreteľom na článok 283 ods. 2 druhý pododsek Zmluvy o fungovaní Európskej únie, v súlade s ktorým Európska rada konzultovala s Európskym parlamentom (C9-0173/2019),
               
            
                  —
               
               
                  so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ (2),
               
            
                  —
               
               
                  so zreteľom na článok 130 rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A9-0046/2019),
               
            
                  A.
               
               
                  keďže Európska rada prostredníctvom listu zo 14. novembra 2019 konzultovala s Európskym parlamentom o vymenovaní Isabel Schnabelovej za členku Výkonnej rady Európskej centrálnej banky na funkčné obdobie ôsmich rokov s účinnosťou od 1. januára 2020;
               
            
                  B.
               
               
                  keďže Výbor Európskeho parlamentu pre hospodárske a menové veci následne posúdil kvalifikáciu navrhovanej kandidátky, najmä pokiaľ ide o podmienky uvedené v článku 283 ods. 2 Zmluvy o fungovaní Európskej únie a požiadavku úplnej nezávislosti Európskej centrálnej banky podľa článku 130 uvedenej zmluvy; keďže v rámci tohto posúdenia výbor dostal od kandidátky životopis a jej odpovede na písomné otázky, ktoré jej boli odoslané;
               
            
                  C.
               
               
                  keďže výbor následne usporiadal 3. decembra 2019 vypočutie kandidátky, počas ktorého kandidátka predniesla úvodné vyhlásenie a potom odpovedala na otázky členov výboru;
               
            
                  D.
               
               
                  keďže Rada guvernérov Európskej centrálnej banky sa skladá z členov Výkonnej rady Európskej centrálnej banky a 19 guvernérov národných centrálnych bánk členských štátov, ktorých menou je euro; keďže ku dnešnému dňu sú všetci z nich muži;
               
            
                  E.
               
               
                  keďže Európsky parlament opakovane vyjadril nespokojnosť s postupom menovania členov Výkonnej rady Európskej centrálnej banky a vyzval v tejto súvislosti na zlepšenie postupov; keďže Európsky parlament požiadal o predloženie rodovo vyváženého užšieho zoznamu s aspoň dvomi menami v primeranom čase;
               
            
                  F.
               
               
                  keďže Európsky parlament zaujal 17. septembra 2019 kladné stanovisko k odporúčaniu Rady o vymenovaní Christine Lagardeovej za prvú ženskú prezidentku Európskej centrálnej banky;
               
            
                  G.
               
               
                  keďže ženy stále nie sú v Rade guvernérov Európskej centrálnej banky dostatočne zastúpené; keďže Európsky parlament vyjadruje poľutovanie nad tým, že členské štáty nezobrali túto požiadavku vážne, a vyzýva vnútroštátne inštitúcie a inštitúcie EÚ, aby sa pri budúcich nomináciách aktívne usilovali o dosiahnutie rodovej rovnováhy;
               
            
                  H.
               
               
                  keďže všetky inštitúcie a orgány EÚ a vnútroštátne inštitúcie a orgány by mali zaviesť konkrétne opatrenia na zabezpečenie rodovej vyváženosti;
               
            
               
                  1.
               
               
                  súhlasí s odporúčaním Rady vymenovať Isabel Schnabelovú za členku Výkonnej rady Európskej centrálnej banky;
               
            
               
                  2.
               
               
                  poveruje svojho predsedu, aby postúpil toto rozhodnutie Európskej rade, Rade a vládam členských štátov.
               
            
         (1)  Zatiaľ neuverejnené v úradnom vestníku.
      
         (2)  Prijaté texty, P8_TA(2019)0211.